



ЦИВИКА МОБИЛИТАС

ИНСТИТУЦИОНАЛНИ ГРАНТОВИ

ПОВИК ЗА ПРЕДЛОЗИ

Реф. бр. ЦМ-ИНС-04

Рок: 3 ЈУНИ 2019 г., 16:00ч.

ВОДИЧ ЗА АПЛИКАНТИТЕ

# ВОВЕД

Грантовата шема на Цивика мобилитас вклучува три вида грантови:

* Институционални грантови (ИНС)
* Акциски грантови (АКТ)
* Мали грантови (МАК)

**Овој повик за предлози со реф. бр. ЦМ-ИНС-04 е за Институционални грантови (ИНС).**

* Апликантите треба да имаат предвид дека во тековната фаза на Цивика мобилитас (2019-2022) само еднаш може да им биде доделен акциски или институционален грант.
* Апликантите на кои ќе им биде доделен акциски или институционален грант нема да бидат подобни да се пријавуваат на понатамошните повици за предлози за акциски или институционални грантови.
* Партнерите на апликантите на кои ќе им биде доделен акциски грант се подобни за пријавување на овој и на понатамошните повици за предлози за грантови.
* Акциските грантисти и институционалните грантисти се подобни за пријавување на повиците за предлози за мал грант.

Апликантите на овој повик треба да имаат предвид дека ќе се сметаат за подобни, доколку испратат **само една пријава**. Цивика мобилитас автоматски ќе ги елиминира пријавите кои се испратени од апликанти кои поднеле повеќе од една пријава!

# СОДРЖИНА

[ВОВЕД 2](#_Toc7330894)

[СОДРЖИНА 3](#_Toc7330895)

[1. ОСНОВА 4](#_Toc7330896)

[2. ИНСТИТУЦИОНАЛНИ ГРАНТОВИ 5](#_Toc7330897)

[2.1. Цели и резултати 5](#_Toc7330898)

[2.2. Приоритети 5](#_Toc7330899)

[2.3. Расположливи средства 6](#_Toc7330900)

[2.4. Кофинансирање 6](#_Toc7330901)

[3. КРИТЕРИУМИ ЗА ПОДОБНОСТ 6](#_Toc7330902)

[3.1. Актери 6](#_Toc7330903)

[3.1.1. Апликанти 6](#_Toc7330904)

[3.2. Грантови 7](#_Toc7330905)

[3.2.1. Големина на грантот 7](#_Toc7330906)

[3.2.2. Времетраење 7](#_Toc7330907)

[3.3. Инстутуционален развој/Организациско јакнење 7](#_Toc7330908)

[3.4. Трошоци 8](#_Toc7330909)

[3.5. Број на пријави по апликант 9](#_Toc7330910)

[4. ПРИЈАВА 10](#_Toc7330911)

[4.1. Образец за пријава 10](#_Toc7330912)

[4.2. Комплетирање на пријавата 10](#_Toc7330913)

[4.3. Краен рок за поднесување на пријавата 10](#_Toc7330914)

[4.4. Поднесување на пријавата 10](#_Toc7330915)

[4.5. Прашања и одговори 11](#_Toc7330916)

[4.6. Информативни сесии 11](#_Toc7330917)

[5. ОЦЕНКА 11](#_Toc7330918)

[Чекор 1 – Административна проверка 11](#_Toc7330919)

[Чекор 2 – Проверка за подобност 12](#_Toc7330920)

[Чекор 3 – Оценување на пријавата 12](#_Toc7330921)

[6. АДМИНИСТРАТИВНА, ПРАВНА И ФИНАНСИСКА ВЕРИФИКАЦИЈА 13](#_Toc7330922)

[7. ДОДЕЛУВАЊЕ ГРАНТ 13](#_Toc7330923)

[8. ПРЕЛИМИНАРНА ВРЕМЕНСКА РАМКА 13](#_Toc7330924)

[9. ПОВРАТНИ ИНФОРМАЦИИ 13](#_Toc7330925)

[10. ПРИЛОЗИ 13](#_Toc7330926)

# 1. ОСНОВА

**Цивика мобилитас** е проект на Швајцарската агенција за развој и соработка (СДЦ) кој го спроведуваат НИРАС од Данска, Македонскиот центар за меѓународна соработка (МЦМС) и ФЦГ Шведски развој АБ (ФЦГ Шведска).[[1]](#footnote-1) **Визијата** на програмата Цивика Мобилитас од нејзиниот почеток во 2009 г. е Македонија во која граѓанското општество игра позитивна улога во реализацијата на потенцијалот на земјата и на сите нејзини граѓани.

Цивика мобилитас го поддржува граѓанското општество во промовирање општествени промени во (стратешки) области како што се:

* ***Добро владеење***, кое подразбира создавање на општествена, политичка и економска средина која ги зајакнува човековите права, основните слободи, владеење на правото, соодветна распределба на моќта помеѓу законодавната, извршната и судската власт, го помага и промовира граѓанското учество и обезбедува стабилност и сигурност на граѓаните.
* ***Децентрализација***, која обезбедува учество на граѓанското општество во креирањето и донесувањето одлуки кои се однесуваат на децентрализацијата како таква (политичка, административна, фискална, економска, еколошка), како и зголемување на вклученоста на „grass root“ организациите во локалните јавни политики со цел усогласување на јавните услуги со очекувањата на граѓаните.
* ***Социјална инклузија***, како што е подобрување на способностите, достоинството и можностите на граѓаните кои се обесправени по основ на нивниот идентитет, да бидат дел од општеството.

Цивика мобилитас исто така го поддржува граѓанското општество во промовирањето на свесност, разбирање и примена на Пристапот заснован на човекови права (Human Rights Based Approach) и интегрирањето на трансверзалната тема за родови прашања.

Целната група на Цивика мобилитас се **здруженијата, фондациите и сојузите** регистрирани според Законот за здруженија и фондации (2010 година, Сл. Весник 52/10). Другите актери на граѓанското општество и јавниот сектор исто така може да учествуваат во програмата Цивика мобилитас, како соработници или како учесници на некои од настаните.

Во фокусот на пристапот на Цивика мобилитас се наоѓа „**Заедницата на Цивика мобилитас**“, која се состои од сите граѓански организации кои имале бенефит од грантовите или други активности на програмата за време на претходните фази (2009-2018), преку кои таа заедно со граѓанските организации работеше на создавање на добро управувано, децентрализирано и инклузивно општество, поодговорно во однос на правата и потребите на нејзините граѓани. Намерата во новата фаза (2019-2022) е да ја прошири и продлабочи „Заедницата на Цивика мобилитас“, вклучувајќи нови членови (нови грантисти) и активно работејќи со претходните грантисти.

Цивика мобилитас промовира **институционален развој** на македонското граѓанско општес-тво и **организациско јакнење** на граѓанските организации, со што истовремено цели да придо-несе и кон понатамошниот развој на овозможувачката околина за граѓанското општество во целина и кон јакнење на капацитетите на самите граѓански организации.

Покрај тоа, Цивика мобилитас се стреми да ја намали несразмерноста во однос на развојот на граѓанското општество помеѓу Скопје и остатокот од земјата, во рамки на сите региони (урбани наспроти рурални), меѓу и во рамките на различните општествени сектори.

Цивика мобилитас се состои од следниве инструменти и методи на работа:

* **Грантови:** акциски грантови; институционални грантови; и мали грантови;
* **Учење:** менторирање; фасилитација;
* **Настани:** национални и тематски форуми; Цивика фестивали и средби за вмрежување;
* **Е-платформа:** е-вести; е-настани; е-ресурси; е-адресар; е-анкети.

# 2. ИНСТИТУЦИОНАЛНИ ГРАНТОВИ

## 2.1. Цели и резултати

**Институционалните грантови** се наменети да го поддржат институционалниот развој и организационото јакнење на индивидуални здруженија, фондации и сојузи регистрирани согласно Законот за здруженија и фондации, вклучувајќи формални и регистрирани коалиции, мрежи и платформи. При доделувањето на институционалните грантови, Цивика мобилитас дава приоритет за поддршка на организации кои се мотивирани и имаат потенцијал најмногу да придонесат кон резултатите на програмата: овозможувачко опкружување (околина) за граѓанското општество, граѓански ангажман, соработка и граѓанско учество, но и кон други иницијативи кои придонесуваат кон развој на граѓанското општество во земјава. Цивика мобилитас очекува граѓанските организации да се вклучат во анализа на институционалните и организациските слабости и предизвици кои го спречуваат или забавуваат нивниот развој и да ги формулираат нивните идеи за тоа како ќе го искористат институционалниот грант на Цивика мобилитас за надминување на истите.

Цивика мобилитас очекува институционалните грантисти да заземат лидерски позиции во граѓанското општество во земјава, да бидат проактивни, да преземат и да водат иницијативи за соработка и обединување на други организации, со акцент на грантистите на Цивика мобилитас од сите генерации, зад заеднички агенди. Таквиот пристап треба да ја зајакне солидарноста и да ја гради довербата меѓу граѓанските организации. Исто така, со поддршката од програмата ќе се стреми да се придонесе за понатамошно градење на заедништво во рамките на целата заедница на Цивика мобилитас која во моментов се состои од речиси 250 граѓански организации.

Предлозите за институционални грантови треба да придонесат кон остварување на **општата цел** на програмата Цивика мобилитас:

*Општествените промени во Северна Македонија се водени од силен граѓански сектор, активни граѓани и добра соработка со властите, од кои произлегува потранспарентно, отчетно и социјално-инклузивно управување на национално и локално ниво.*

Исто така, предлозите за институционални грантови треба да придонесат кон постигнување на еден или повеќе резултати на програмата:

**Резултат 1 – Овозможувачко опкружување (околина) за граѓанското општество**: Околината за развој на граѓанското општество е подобрена преку создавањето на механизми за подобра соработка меѓу властите и граѓанските организации и зголемено државно финансирање на граѓанското општество.

**Резултат 2 – Граѓански ангажман:** Граѓанските организации создаваат силни конституенти и со тоа овозможуваат активен граѓански ангажман во граѓанските иницијативи, вклучително и волонтерството.

**Резултат 3 – Соработка:** Соработката помеѓу граѓанските организации е подобрена и води кон здружувања на граѓанското општество.

**Резултат 4 – Граѓанско учество:** Граѓанските организации активно учествуваат во проце-сите на креирање и донесување одлуки што води кон подобрени политики и практики.

## 2.2. Приоритети

Цивика мобилитас има за цел да постигне широк опфат на граѓански организации кои се лоцирани во сите географски плански региони во земјава и опфаќаат што е можно повеќе општествени сектори на дејствување (наведени во Образецот за пријава) во рамки на кои организациите ги адресираат своите теми.

Целната група за институционални грантови се состои од здруженија, фондации и сојузи на организации кои работат на национално, регионално и локално ниво. Граѓанските организации кои работат на национално ниво обично работат во еден или повеќе конкретни општествени сектори или адресираат една или повеќе специфични (социјални) теми што се релевантни на национално ниво. ГО кои работат на регионално ниво обично работат во неколку општини лоцирани во еден од осумте плански региони или во повеќе општини лоцирани во два или повеќе плански региони. Граѓанските организации кои работат на локално ниво обично работат само во една општина.

Во овој Повик за предлози, Цивика мобилитас има за цел да осигура дека конечниот избор на институционални грантисти ги опфаќа следниве приоритети:

* **Географски**: избраните институционални грантисти треба, што е можно повеќе да бидат лоцирани и/или да ги спроведуваат нивните програми во сите осум плански региони;
* **Секторски**: избраните институционални грантисти треба, што е можно повеќе да се насочени кон развој на приоритетните општествени сектори на програмата Цивика мобилитас: добро владеење, децентрализација и социјална инклузија.
* **Тематски:** избраните институционални грантисти треба да демонстрираат способност за спроведување на најсоодветните ИР/ОЈ процеси за надминување на нивните институ-ционални и организациски предизвици и подобрување на своите перформанси за придо-нес (преку нивните програми) кон резултатите на Цивика мобилитас: овозможувачко опкружување (околина) за граѓанското општество, граѓански ангажман, соработка и граѓанско учество, како и други иницијативи за развој на граѓанското општество.

## 2.3. Расположливи средства

Вкупната сума која е на располагање за овој повик за предлози е 67.000.000 денари. Циви-ка мобилитас го задржува правото да ја смени оваа сума (намали или зголеми) во зависност од исходот на овој повик за предлози. Цивика мобилитас исто така го задржува правото да не додели дел или сите расположливи средства и истите да ги пренамени за други повици.

## 2.4. Кофинансирање

Институционалниот грант е наменет да ја поддржи целокупната програма на организаци-јата и со тоа да придонесе до одреден степен во вкупниот годишен буџет на организацијата, обезбеден од други донатори / извори.

**Во рамките на овој Повик за предлози не е потребно кофинансирање**, но нивото на планираните средства од други извори од страна на апликантите ќе се разгледува и оценува за време на процесот на селекција.

Средствата обезбедени преку овој Повик за предлози, може да се користат за кофинанси-рање на проекти на организацијата, финансирани од други донатори.

# 3. КРИТЕРИУМИ ЗА ПОДОБНОСТ

Во овој повик за предлози има пет групи критериуми за подобност:

1. **Актери**, апликанти.

Институционалните грантови се наменети само за здруженија, фондации и сојузи регистрирани согласно Законот за здруженија и фондации. Според овој Повик за предлози, партнери и соработници **не се подобни**.

1. **Грантови**, минималната и максималната големина на грантот, минималното и максималното времетраење на акцијата;
2. **Институционален развој/организациско јакнење**, начинот кој граѓанските организации планираат да го искористат институционалниот грант за да ги надминат своите институционални и организациски предизвици;
3. **Трошоци**, видови трошоци кои може да бидат земени предвид при одредувањето на износот на грантот;
4. **Број на пријави,** бројот на пријави кои во улога на апликант може да ги поднесат организациите.

## 3.1. Актери

### 3.1.1. Апликанти

За да биде подобен за институционален грант во рамките на овој повик, апликантот **мора:**

* да биде здружение, фондација или сојуз регистриран согласно Законот за здруженија и фондации[[2]](#footnote-2)

Цивика мобилитас е отворена за граѓански организации со сите позитивни вредности, верувања и ставови. Како програма за добро управување, Цивика мобилитас ги поттикнува однесувањата кои се во согласност со Пристапот базиран на човекови права (Human Rights Based Approach) и промовираат принципи на добро управување, како што се демократијата, владеењето на правото, транспарентноста и отчетност.

Според Законот за здруженија и фондации (ЗЗФ), организациите законски се обврзани да подготвуваат, доставуваат и објавуваат годишни наративни и финансиски извештаи. Оттука, Цивика мобилитас ќе им даде приоритет на апликантите кои ги подготвиле, поднеле и објавиле своите годишни наративни и финансиски извештаи во последните три години (ако е применливо).

Овој критериум значи дека апликантот:  
• има изготвено годишни финансиски извештаи (завршна сметка) во законски пропишаниот образец;  
• ги има доставено овие финансиски извештаи до Централниот регистар;  
• ги има објавено овие извештаи на својата веб-страница или на друг начин.

Исто така, Цивика мобилитас силно ја поттикнува соработката во граѓанскиот сектор, како на пример вклученост во платформи и коалиции, како и само-регулација. Затоа, Цивика мобилитас ќе им даде приоритет на апликантите кои имаат прифатено и активно применуваат кодекси на добри практики или други слични механизми применливи во граѓанскиот сектор. Исто така ќе им се даде приоритет на апликантите кои поддржуваат постоечки или нови граѓански коалиции, мрежи и платформи. Порастот на членството и волонтерите исто така ќе се смета за додадена вредност.

## 3.2. Грантови

### 3.2.1. Големина на грантот

Грантовите мора да бидат помеѓу 3.000.000 и 4.500.000 денари за целото времетрање на грантот. Цивика мобилитас го задржува правото да го смени побараниот износ (да го намали или зголеми во рамките на 3.000.000 и 4.500.000 денари).

Барањето за грант во Година 1 мора да биде помеѓу 1.000.000 и 1.500.000 денари.

Институционалните грантови во овој повик ќе бидат обезбедени врз основа на просечниот годишен буџет (приходи) на апликатите од последните три финансиски години. Цивика моби- литас има за цел да придонесе со приближно 30% од просечниот годишен буџет на избраните грантисти. Сепак, ова е само индикативен процент и конечниот износ за кој ќе има договор може да варира, зависно од исходот на процесот на преговори пред склучувањето на договорот.

### 3.2.2. Времетраење

Институционалните грантовите во овој повик ќе бидат обезбедени за период **до најмногу** 3 години (36 месеци).

Продолжувањето на поддршката на институционалните грантисти за втората и за трета-та година ќе зависи од нивните постигнувања. Проценката на постигнувањата ќе биде на-правена од тимот на Цивика мобилитас, а одобрена од Комисијата за избор на грантови.

## 3.3. Инстутуционален развој/организациско јакнење

Институционалните грантови на Цивика мобилитас се наменети за поддршка на процесите на институционален развој (ИР) и организациско јакнење (ОЈ) на грантистите, како и на нивната целокупна среднорочна стратегија и програма.

Цивика мобилитас ќе поддржи програми/идеи кои се очекува дека најмногу ќе придонесат кон постигнување на еден или повеќе резултати на програмата: овозможувачко опкружување (околина) за граѓанското општество, граѓански ангажман, соработка и граѓанско учество.

Во образецот за пријава, апликантите се насочуваат да идентификуваат сличности на сопствените стратегии/програми со целите/резултатите на Цивика мобилитас, но исто така може да додадат и други акции кои можат да придонесат кон резултатите на програмата:

* **Овозможувачко опкружување (околина) за граѓанското општество:** Акции насочени кон 1) спроведување на Стратегијата за соработка на Владата со и развој на граѓанскиот сектор (усогласени со Акцискиот план на Стратегијата); 2) започнување и поддршка за разработка и спроведување на стратегии за соработка и развој на граѓанскиот сектор на локално ниво; 3) поддршка на работата на владиниот Совет за соработка со и развој на граѓанскиот сектор; 4) започнување и поддршка на слични механизми за соработка и развој на граѓанскиот сектор на локално ниво; 5) промовирање на државното финансирање на граѓанските организации на национално и локално ниво; 6) други акции кои придонесуваат кон унапредување на опкружувањето (околината) за граѓанското општество, дополнително од овие наведени погоре.
* **Граѓански ангажман:** Акции насочени кон 1) зголемено вклучување на конституентите преку проширување, продлабочување и промовирање на поразновидно членство во граѓанските организации; 2) вклученост и учество на конституентите во стратешко планирање, внатрешни организациски реформи и креирање и донесување одлуки во организациите; 3) вклученост и учество на конституентите во развојот, подготовката и извршувањето на активностите на граѓанските организации; 4) промовирање на волонтеризам/ волонтерство; 5) промовирање на социјална и меѓуетничка интеграција; 6) други акции кои придонесуваат кон унапредување на граѓанскиот ангажман, дополнително од овие наведени погоре.
* **Соработка:** Акции насочени кон 1) промовирање на саморегулација за граѓанските организации (преку кодекси на добри практики); 2) воспоставување и поддршка на градењето сојузи; тематски мрежи, регионални мрежи (во земјата); 3) Градење на капацитети, истражувања, застапување и лобирање спроведени од страна на две или повеќе граѓански организации и/или граѓански мрежи кои поддржуваат транспарентност и отчетност на граѓанското општество; 4) други акции кои придонесуваат кон унапредување на соработката, дополнително од овие наведени погоре.
* **Граѓанско учество:** Акции насочени кон 1) промовирање на учеството на граѓанските организации во креирањето и донесувањето одлуки на локално и национално ниво; 2) вклучување на граѓанските организации во креирањето и донесувањето одлуки, особено оние одлуки кои се однесуваат на планот за итни реформски приоритети а произлегуваат од т.н. Блупринт, 3) Започнување и промоција за вклучување и учество на граѓанските организации во креирањето и донесувањето одлуки кои се однесуваат на законите и стратегиите (вклучително тие што се однесуваат на работењето на граѓанските организации); 4) други акции кои придонесуваат кон унапредување на граѓанското учество, дополнително од овие наведени погоре.

Исто така, стратегиите и програмите на институционалните грантисти треба да промо-вираат интегрирање на трансверзалната тема за родови прашања.

При пополнување на дел Б.3. Организациска анализа, во Образецот за пријава, апликантите можат да користат било каква алатка која сметаат дека е најсоодветна за анализа на моменталниот статус на институционалните и/или организациските фактори и компоненти на нивната организација, како и за идентификација на институционалните и/или организациските слабости и предизвици со кои се соочуваат, како и да предложат идеи за нивно подобрување.

Од организациите кои ќе добијат институционален грант, Цивика мобилитас ќе побара да направат потемелна ИР/ОЈ самооценка. Базирано на резултатите од таа, попрецизна ИР/ОЈ самооценка, Цивика мобилитас, преку свои ментори и фацилитатори на програмата, ќе продолжи да работи со грантистите во насока на подготовка на попрецизни организациски планови за развој (ОПР). Овие ОПР на грантистите ќе им помогнат во реализација на нивните ИР/ОЈ идеи, кои ќе бидат финансиски поддржани од институционалниот грант.

## 3.4. Трошоци

Намерата е институционалните грантови да обезбедат основна буџетска/финансиска под- дршка на институционалните грантисти за да ги спроведат своите целокупни, редовни, активности и да можат да ги поддржат човечките и техничките ресурси да работат, заедно со Цивика мобилитас, на специфични ИР/ОЈ процеси за организациска трансформација.

Оттука, најголем дел од вообичаените оперативни трошоци ќе бидат подобни, вклучително:

* + - Трошоци за бруто-плати (делумно) за основниот персонал;
    - Оперативни трошоци за редовна работа на граѓанските организации (канцелариски трошоци, струја/затоплување, телефонски сметки, итн.);
    - Директни трошоци за програми/активности согласно редовните акциски планови на организацијата, кои се релевантни за институционалниот развој/организациското јакнење (обуки, конференции, публикации итн.);
    - Директни трошоци специфични за барањата за институционалните грантови (развој на човечки ресурси, дополнителна експертиза – ментори/фасилитатори и слично, како дополнување на оние обезбедени од Цивика мобилитас).

Исто така како подобни, иако непрепорачливи, ќе бидат третирани следните трошоци:

* + - Набавки или реновирања (целосни или делумни) на основни средства (земја, згради), возила, опрема, мебел и друг инвентар. Овие трошоци ќе може да бидат максимално 20% од вкупниот износ на грантот и треба да бидат дополнително оправдани во фазата на склучување договор.

Корисниците на институционалните грантови се обврзани да спроведат годишна, независна, надворешна финансиска ревизија, која се однесува на целокупното финансиско работење на организацијата (не само на грантот на Цивика мобилитас).

Затоа, апликантите во своите буџети **мора**:

* + - Да вклучат трошоци за 3 (три) годишни, независни, надворешни финансиски ревизии, кои се однесуваат на целокупното финансиско работење на организацијата (не само на грантот на Цивика мобилитас), кои вклучуваат дополнително, издвоено ревизорско мислење само за институционалниот грант на Цивика мобилитас;
* Исто така, апликантите треба да вклучат трошоци за учество на најмалку еден претставник на апликантот во годишните настани на Цивика мобилитас: Национален форум; Цивика мобилитас фестивал; Средба за вмрежување и други настани за целокупното времетраење на грантот.

За институционалните грантови во рамките на Цивика мобилитас, следните трошоци **нема да се сметаат за подобни**:

* + - Трошоци за активности кои се завршени на денот на потпишување на договорот за грант;
    - Трошоци кои се финансиски поддржани од друг донатор;
    - Кредити за трети лица;
    - Загуби при размена на валути;
    - Долгови и давачки за сервисирање на долгот;
    - Трошоци за поддржување политички партии;
    - Ре-грантирање;
    - Други трошоци кои Цивика мобилитас ќе ги процени како неподобни во фазата на склучување договор.

Институционалните грантисти **може** да ги користат институционалните грантови како кофинансирање за исполнување на барањата на други донатори.

## 

## 3.5. Број на пријави по апликант

Организациите треба да знаат дека на овој повик можат (се подобни) да поднесат **само една пријава** во улога на апликант. Во случај ако организацијата поднесе повеќе од една пријава, Цивика мобилитас автоматски ќе ги одбие сите поднесени пријави од таа организација.

# 4. ПРИЈАВА

## 4.1. Образец за пријава

Пријавите за овој повик за предлози мора да бидат поднесени преку образецот за аплици-рање. Овој образец за аплицирање се состои од следниве делови:

**А:** **АПЛИКАНТ**, кој содржи преглед со основни информации за апликантот;

**Б**: **ПРИЈАВА*,*** составена од: програма, стратегија за влијание на политиките, организациска анализа и барање за институционален грант;

**В: ИЗЈАВА ОД АПЛИКАНТОТ**, со која апликантот потврдува дека се согласува со условите на повикот за предлози и искажува посветеност за спроведување на предложените активности со поддршката од институционалниот грант;

**Г:** **ПРИЛОЗИ на Образецот за пријава**, кои ги содржат следните документи потребни за процесот на аплицирање:

* Прилог 1. Финансиски план (буџет)
* Прилог 2. Доказ за правен статус на апликантот (тековна состојба), не постара од шест месеци од денот на објавување на овој повик;

**Д**: **ЛИСТА ЗА ПРОВЕРКА,** да се потврди дека деловите од А до Г се комплетирани (и на точен начин).

## 4.2. Комплетирање на пријавата

Сите делови од образецот за пријавата треба да бидат комплетирани заедно со прилозите. Ве молиме да ги користите само соодветните обрасци објавени во рамки на овој повик за предлози и да не го менувате нивниот формат. Соодветните (точни) обрасци за овој повик за институционални грантови ЦМ-ИНС-04 можат да се најдат на следниот линк: <https://civicamobilitas.mk/povici/cm-ins-04/>

Апликантите кои нема да поднесат комплетна пријава и нема да ги користат обрасците од линкот погоре ќе бидат елиминирани во текот на административната проверка и нема да се поднесат до Комисијата за избор на грантови за понатамошна оценка.

Пријавата мора да биде пополнета на компјутер (пријави напишани на рака нема да бидат прифатени) и да биде поднесена на македонски јазик. Апликантите можат да поднесат и допол-нителна верзија на еден од јазиците кои се службени на национално или локално ниво, во согласност со Законот за употреба на јазици и според местото на регистрација на апликантот.

Цивика мобилитас нема да ги прифати пријавите кои се поднесени по електронски пат (е-пошта) - истите мора да бидат пратени по редовна пошта или лично доставени, целосно отпечатени со печат и потпис од овластено лице на апликантот. Во спротивно, пријавите ќе бидат елиминирани во текот на административната проверка и нема да бидат доставени до Комисијата за избор на грантови за понатамошна оценка.

## 4.3. Краен рок за поднесување на пријавата

Краен рок за поднесување на пријавата е **3 јуни 2019 г. до 16 часот** (македонско време).

Овој краен рок е валиден и за пријавите доставени лично (на рака), пратени преку пошта или курирска служба. Сите пријави **мора да бидат примени** од страна на Цивика мобилитас пред крајниот рок (а не само пратени). Датумот на испраќање нема да биде земен предвид.

За пријавите кои ќе бидат доставени лично или преку курирска служба, приемот ќе биде еви-дентиран од страна на Цивика мобилитас преку потпишана потврда со датум и време на прием.

## 4.4. Поднесување на пријавата

Пријавата која е поднесена лично, преку пошта или курирска служба мора да биде доста-вена пред истекот на крајниот рок на следнава адреса:

Македонски центар за меѓународна соработка (**МЦМС**)

за **Цивика мобилитас**

ул. Никола Парапунов, бр. 41а, Скопје[[3]](#footnote-3)

(за доставување лично или со курирска служба)

Пошт. фах 55, 1060 Скопје

(за доставување преку пошта)

Пријавите мора да бидат поднесени во ЕДЕН запечатен плик со истакнати:

* + Наслов на повикот за предлози: Цивика мобилитас - Институционални грантови;
  + Референтен број на овој повик за предлози: ЦМ-ИНС-04;
  + Име на апликантот;
  + Адреса на апликантот;
  + Зборовите: „ДА НЕ СЕ ОТВОРА ПРЕД СЕСИЈАТА ЗА ОТВОРАЊЕ“.

Запечатениот плик мора да содржи:

* Еден оригинал, отпечатен, захефтан (не со спојувалки, спирала или вкоричен) и потпишан во формат А4;
* Пет копии, отпечатени и захефтани (не со спојувалки, спирала или вкоричени) во формат А4;

(имајте предвид дека копиите мора да бидат идентична копија од оригиналната потпишана верзија)

* Една електронска верзија на ЦД или УСБ[[4]](#footnote-4).

(имајте предвид дека електронската верзија треба да биде идентична со оригиналната потпишана верзија. Ве молиме истата да ја доставите скенирана и дополнително во зададениот формат на документот – ворд или ексел)

За да се избегнат трошоци и за да се заштити животната средина, препорачуваме двострано печатење и да не се користи пластифицирање.

## 4.5. Прашања и одговори

Линијата за поддршка на Цивика мобилитас им е на располагање на потенцијалните апли-канти за прибирање и одговарање прашања поврзани со овој повик за предлози.

Прашањата може да бидат поднесени на [helpdesk@civicamobilitas.mk](mailto:helpdesk@civicamobilitas.mk), и треба во предметот на пораката да го содржат референтниот број за овој повик (ЦМ-ИНС-04). Прашања може да бидат поставени и преку веб-страницата на Цивика мобилитас.

Прашањата може да бидат поставени и телефонски, но ве информираме дека на службениците на Линијата за поддршка на Цивика мобилитас им е дадена инструкција да ве замолат прашањата да ги поставите писмено, на погоре споменатата е-маил адреса.

Прашањата може да бидат поднесени не подоцна од 20 мај 2019 г. Цивика мобилитас нема обврска да обезбеди одговор на прашањата кои ќе бидат поднесени по овој рок.

Цивика мобилитас ќе одговори на сите прашања, не подоцна од 5 календарски денови пред крајниот рок на овој повик. Одговорите на сите поставени прашања ќе бидат објавени на веб-страницата на Цивика мобилитас на следнава адреса: <https://civicamobilitas.mk/povici/cm-ins-04/>

Цивика мобилитас ги поттикнува апликантите редовно да ги следат нејзините веб и фејсбук страници, за да бидат навремено и соодветно информирани за најновите прашања/одговори.

## 4.6. Информативни сесии

Цивика мобилитас ќе одржи една информативна сесија за овој повик за предлози и тоа:

* на 10 мај 2019 година со почеток во 12 часот во Скопје

Ве молиме редовно да ја следите веб-страницата на Цивика мобилитас за да се информи-рате за локацијата на оваа информативна сесија, како и за евентуални други промени во бројот, локацијата и датумот на информативната/те сесија/и.

# 5. ОЦЕНКА

Цивика мобилитас ќе ги оценува предложените пријави на следниот начин:

## Чекор 1 – Административна проверка

Цивика мобилитас ќе го провери административниот квалитет на поднесените пријави по следните критериуми:

* **Краен рок.** Доколку е запазен, пријавата ќе се прифати, а доколку не е пријавата ќе се одбие (иако е примена);
* **Пријава.** Предложената пријава е поднесена на соодветен начин и е во точниот образец;
* **Прилози.** Сите барани прилози се доставени на соодветен начин и се во точните обрасци;
* **Јазик.** Предложената пријава е поднесена на македонски јазик;
* **Оригинали и копии**. Предложената пријава е поднесена во 1 оригинал, 5 идентични хартиени копии и 1 електронска копија на ЦД или УСБ;
* **Изјава.** Изјавата е комплетна и потпишана од застапникот на организацијата (овласте-ното лице);[[5]](#footnote-5)
* **Листа за проверка.** Листата за проверка е пополнета и комплетна.

## Чекор 2 – Проверка за подобност

Цивика мобилитас ќе ја проверува подобноста на пријавите по следниве критериуми:

* **Апликант.** Апликантот е регистриран во Македонија, со подобен правен статус наведен во делот 3.1. од овој Водич;
* **Вкупното барање за грант** е помеѓу 3.000.000 и 4.500.000 денари;
* **Барањето за грант** во **Година 1** е помеѓу 1.000.000 и 1.500.000 денари;
* **Времетраење** на институционалната поддршка е **до најмногу** 3 години (36 месеци).
* **Број на пријави.** Апликантот поднел само една пријава.

Цивика мобилитас ќе ги провери и обработи следниве податоци:

* **Основни податоци.** Предлогот ги вклучува сите основни податоци побарани во дел А. АПЛИКАНТ;
* **Географски, секторски и тематски опфат.** Предлогот ги вклучува бараните податоци за локацијата, секторското и тематското дејствување на апликантите (ако е применливо)

## Чекор 3 – Оценување на пријавата

Комисијата за избор на грантови ќе ги оценува пријавите според следнава табела:

|  |  |
| --- | --- |
| 1. **Профил**: визија, мисија, стратешки цели, ниво на дејствување, сектор на дејствување, тематски приоритети, тип на активности на организацијата, целни групи, извори на знаење/информации, настани, медиумска покриеност | 30 |
| 1. **Програма:** планирани акции кои се релевантни со резултатите на Цивика мобилитас: овозможувачко опкружување (околина) за граѓанското општество, граѓански ангажман, соработка и граѓанско учество, како и други акции кои се релевантни за промовирање на јако, демократско граѓанско општество во земјава | 25 |
| 1. **Стратегија за влијание на политиките:** визија,стратегија и постигнувања за влијанието врз јавните политики и донесувањето одлуки на локално и национално ниво | 20 |
| **4. Организациска анализа**: статус на апликантот во однос на институционалните и организациските фактори кои ги детерминираат неговите перформанси за делување и посакуваните институционални и организациски подобрувања | 15 |
| **5. Финансиски план (буџет)**: активностите се соодветно изразени во буџетот | 10 |
| **Максимум бодови** | 100 |

**Добитно портфолио** на институционален грантист е она кое ги адресира сите приоритети на овој повик за предлози и вклучува предлози кои ќе добијат најголема просечна оценка од сите 5 точки од горната табела за оценување.

Комисијата за избор на грантови може (доколку смета дека е потребно) да примени и „тежински фактори“ за да се достигне подобар баланс на добитници на институционални грантови според приоритетите на овој повик (географски, секторски и тематски).

# 6. АДМИНИСТРАТИВНА, ПРАВНА И ФИНАНСИСКА ВЕРИФИКАЦИЈА

Следејќи го прелиминарниот избор на предлози од страна на Комисијата за избор на грантови, Цивика мобилитас ќе ја верификува административната, правната и финансиската подобност на апликантите. За таа цел, од апликантите чиишто предлози ќе бидат прелиминарно одобрени, може да биде побарано да ги достават следните документи:

1. Статут и/или други акти на основањето;
2. Копии од годишните финансиски извештаи (или завршни сметки и др.) за последните три години, 2016, 2017 и 2018 (каде има);
3. Други документи релевантни за институционалниот грант.

Цивика мобилитас ќе постави краен рок за поднесување на овие документи. Доколку апли-кантите не ги поднесат документите во тој рок, Цивика мобилитас може да ја одбие пријавата.

Цивика мобилитас ќе побара од грантистите да имаат најмалку два потписника на нивната сметка, како и да практикуваат врзани потписи за нивните исплати. Исто така се очекува од грантистите да соработуваат со останатите грантисти на Цивика мобилитас, да споделуваат знаење и искуства, како и да учествуваат во активностите на Цивика мобилитас.

# 7. ДОДЕЛУВАЊЕ ГРАНТ

Цивика мобилитас ќе ги информира сите апликанти кои добиле институционален грант согласно одлуката на Комисијата за избор на грантови.

Цивика мобилитас ќе ги информира и сите апликанти, кои се одбиени од административни или други причини.

# 8. ПРЕЛИМИНАРНА ВРЕМЕНСКА РАМКА

|  |  |
| --- | --- |
| Отворање на повикот за предлози | 03 мај 2019 г. |
| Информативна сесија | 10 мај 2019 г., 12.00 ч. |
| **Краен рок за поднесување на пријави** | **3 јуни 2019 г., 16.00 ч.** |
| Одлука на Комисијата за избор на грантови | јуни/јули 2019 г. |
| Известување за доделени грантови и за одбиените пријави | јули 2019 г. |
| Преговори и потпишување договори | јули/август 2019 г. |

Ве молиме имајте предвид дека оваа временска рамка може да се промени. Цивика моби-литас може да ја ажурира временска рамка во било кое време. Поради тоа, ги поттикнуваме апликантите редовно да ја проверуваат веб-страницата:

<https://civicamobilitas.mk/povici/cm-ins-04/>

# 9. ПОВРАТНИ ИНФОРМАЦИИ

Одлуката на Комисијата за избор на грантови е конечна.

Апликантите коишто имаат забелешки на процесот или оценувањето, може да поднесат барање за појаснување до Цивика мобилитас, кое мора да биде во пишана форма, во рок од 10 дена по известувањата за доделени грантови, а треба да се поднесе во канцеларијата на Цивика мобилитас (види во делот 4.4.) или на електронската адреса:

[feedback@civicamobilitas.mk](mailto:feedback@civicamobilitas.mk)

Поднесувањето приговор нема да ја одложи или промени одлуката на Комисијата за избор на грантови.

# 10. ПРИЛОг на водичот

При подготовка на пријавата можете да ја консултирате Листата на резултати и индикатори на програмата Цивика мобилитас која се наоѓа во продолжение на овој документ.

### **Прилог на водичот: Резултати и индикатори на програмата Цивика мобилитас**

|  |  |
| --- | --- |
|  | |
| **Резултат 1** | **Овозможувачко опкружување за граѓанското општество**. Околината за развој на граѓанско општество е подобрена преку создавањето на механизми за подобра соработка меѓу властите и граѓанските организации и преку зголемено државно финансирање на граѓанското општество |
| индикатор 1.1 | **Опкружување -** *Околината за развој на граѓанско општество е подобрена* |
| индикатор 1.2 | **Стратегија** *– Новата стратегија за соработка на Владата со граѓанскиот сектор е прифатена и имплементирана.* |
| индикатор 1.3 | **Совет** *– Советот за соработка со граѓанскиот сектор работи согласно очекувањата.* |
| индикатор 1.4 | **Финансирање** *– Државното финансирање за граѓанските организации е зголемено и начинот на доделување е транспарент.* |
| **Резултат 2** | **Граѓански ангажман**. Граѓанските организации создаваат силни конституенти и со тоа овозможуваат активен граѓански ангажман во граѓанските иницијативи, вклучително и волонтерството |
| индикаотр 2.1 | **Членство** *– Зголемена граѓанска вклученост преку членството* |
| индикатор 2.2 | **Волонтерство** *–Зголемено граѓанско учество преку волонтеризам* |
| **Резултат 3** | **Соработка**. *Соработката помеѓу граѓанските организации е подобрена и води кон сојузи на граѓанското општество* |
| индикатор 3.1 | **Само-регулација** *– Подобрена само-регулација на граѓанските организации во секторот* |
| индикатор 3.2 | **Соработници** *– Подобрена соработка меѓу граѓанските организации преку сојузи (коалиции, мрежи и платформи)* |
| **Резултат 4** | **Граѓанско учество**. Граѓанските организации активно учествуваат во процесите на креирање и донесување одлуки што води кон подобрени политики и практики |
| индикатор 4.1 | **Отвореност** *– Граѓанските организации активно учествуваат во процесите на креирање и донесување одлуки* |
| индикатор 4.2 | **Итни реформски приоритети** *– Итните реформски приоритети ги одразуваат гледиштата на граѓанското општество* |
| индикатор 4.3 | **Реформи во граѓанското општество** *– Реформите во развојот на граѓанското општество ги одразуваат гледиштата на граѓанското општество.* |

1. ФЦГ Шведска е нов ентитет создаден од досегашниот партнер во програмата Шведскиот институт за јавна администрација (SIPU) и ОРГУТ Консалтинг АБ (ORGUT). За повеќе информации посетете ја [www.fcgsweden.se](http://www.fcgsweden.se) [↑](#footnote-ref-1)
2. http://www.slvesnik.com.mk/Issues/623772ADC92FEE42A1DB496E1E190648.pdf [↑](#footnote-ref-2)
3. <http://www.mcms.mk/mk/za-nas/contact.html> [↑](#footnote-ref-3)
4. Поднесените документи, ЦД или УСБ не се враќаат [↑](#footnote-ref-4)
5. Овластеното лице се потврдува со приложената тековна состојба [↑](#footnote-ref-5)